ระเบียบกระทรวงยุติธรรมว่าด้วยการรับและจ่ายเงินของสํานักงานบังคับคดีและวางทรัพย์ภูมิภาคและสํานักงานบังคับคดีจังหวัดพ.ศ. 2540-------------------- โดยเป็นการสมควรจัดวางระเบียบเกี่ยวกับการรับและจ่ายเงินของ สํานักงานบังคับคดีและวางทรัพย์ภูมิภาค สํานักงานบังคับคดีจังหวัด และศาลซึ่งไม่มี สํานักงานบังคับคดีและวางทรัพย์ภูมิภาคและสํานักงานบังคับคดีจังหวัดตั้งอยู่ในเขตศาลนั้น เพื่อให้การปฏิบัติหน้าที่ราชการได้เป็นไปด้วยความสะดวก รวดเร็ว เรียบร้อย รัดกุม และมีประสิทธิภาพยิ่งขึ้น กระทรวงยุติธรรมจึงวางระเบียบไว้ดังต่อไปนี้ ข้อ ๑ ระเบียบนี้เรียกว่า "ระเบียบกระทรวงยุติธรรมว่าด้วยการรับ และจ่ายเงินของสํานักงานบังคับคดีและวางทรัพย์ภูมิภาคและสํานักงานบังคับคดีจังหวัด พ.ศ. 2540ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป ข้อ ๓ ให้ยกเลิกระเบียบกระทรวงยุติธรรมว่าด้วยการรับและจ่ายเงิน ของสํานักงานบังคับคดีและวางทรัพย์ภูมิภาค พ.ศ. 2527 กับให้ยกเลิกระเบียบอื่น ในส่วนที่มีบัญญัติไว้แล้วในระเบียบ หรือซึ่งขัดหรือแย้งกับระเบียบ และให้ใช้ระเบียบ นี้แทนข้อ ๔ สํานวนบังคับคดีล้มละลาย การชําระบัญชีตามคําสั่งศาล และ การวางทรัพย์ในศาลที่ไม่มีสํานักงานบังคับคดีจังหวัดตั้งอยู่ในเขตศาลนั้น ให้ศาล เป็นผู้รับและจ่ายเงินแทนสํานักงานบังคับคดีและวางทรัพย์ภูมิภาคที่มีเขตอํานาจส่วน จํานวนเงินที่รับไว้นั้น ในวันหนึ่ง ๆ ให้นําฝากศาลเพื่อนฝากคลัง ตามระเบียบหรือ นฝากธนาคารใดตามที่กําหนดโดยกระทรวงการคลัง ซึ่งสํานักงานบังคับคดีและวางทรัพย์ ภูมิภาคที่มีเขตอํานาจได้เปิดบัญชีไว้ในการนี้ให้มีสมุดคู่ชอบ (พาสบุ๊ค) ระหว่างสํานักงาน บังคับคดีและวางทรัพย์ภูมิภาคที่มีเขตอํานาจกับศาลหนึ่งเล่ม โดยให้จําศาลเป็นผู้นําและ แจ้งให้สํานักงานบังคับคดีและวางทรัพย์ภูมิภาคที่มีเขตอํานาจทราบทุกครั้งที่มีการ เปลี่ยนแปลงยอดเงินในสมุดคู่สอน เพื่อให้ตรวจสอบยอดเงินในคดีให้ถูกต้องตรงกับ บัญชีของสํานักงานบังคับคดีและวางทรัพย์ภูมิภาคที่มีเขตอํานาจด้วย การรับเงิน ให้จ่าศาลกรอกข้อความและลงลายมือชื่อในใบเสร็จรับเงิน แล้วนําใบเสร็จรับเงินและสมุดสอบเสนอผู้พิพากษาเพื่อลงลายมือชื่อในใบเสร็จรับเงินนั้น การจ่ายเงินทุกครั้ง ให้จําศาลขอเบิกเงินจากศาลเท่าจํานวนที่จําเป็นจะต้องจ่าย ส่วนการถอนเงินจากธนาคารที่สํานักงานบังคับคดีและวางทรัพย์ภูมิภาคที่มีเขตอํานาจ ได้เปิดบัญชีไว้ ให้จ่าศาลรายงานขออนุมัติผู้พิพากษาหัวหน้าศาลหรือผู้ที่ได้รับมอบหมาย เป็นผู้อนุมัติในใบสั่งจ่าย และลงลายมือชื่อสั่งจ่ายเงินในเช็คร่วมกับผู้พิพากษาหัวหน้าศาล หรือผู้ที่ได้รับมอบหมายด้วย การเขียนเช็คสั่งจ่ายเงิน ให้จ่าศาลมีหน้าที่เขียนเช็คสั่งจ่ายให้แก่ผู้มีสิทธิ รับเงินในวันที่มาขอรับเงิน และการจ่ายให้แก่ผู้รับเงินทุกรายการจะต้องมีการบันทึก รายการจ่ายเงินไว้ในบัญชีเงินสด หรือบัญชีเงินฝากธนาคาร แล้วแต่กรณี ในวันที่จ่าย เงินนั้น ทุกครั้งที่มีการรับเงิน ฝากเงิน ถอนเงิน และจ่ายเงิน ให้จ่าศาลรายงานให้ ผู้พิพากษาหัวหน้าศาลหรือผู้ที่ได้รับมอบหมายทราบ และให้ท่านน่ารวมไว้ในสํานวนของ สํานักงานบังคับคดีและวางทรัพย์ภูมิภาคที่มีเขตอํานาจด้วย การออกใบเสร็จรับเงินและลงบัญชีการเงินในสํานวนบังคับคดีล้มละลาย ชําระบัญชีและวางทรัพย์ของศาล ให้ศาลดําเนินการดังนี้ ก. แยกใบเสร็จรับเงินและบัญชีการเงินเฉพาะสํานวนบังคับคดีล้มละลาย ชําระบัญชีและวางทรัพย์ ไว้อีกเล่มหนึ่งต่างหากจากคดีอื่นๆ ของศาล และลงบัญชีของชําระบัญชีและแต่ละเรื่องโดยงบยอดเงินคงเหลือติดต่อกัน ข. ใบเสร็จรับเงินให้จัดทําสําเนา 3 ฉบับ มอบต้นฉบับให้ผู้ชําระเงิน ส่วนสําเนาคําศาลเก็บไว้ในสํานวนของศาลฉบับหนึ่ง มอบให้สํานักงานบังคับคดีและ วางทรัพย์ภูมิภาคที่มีเขตอํานาจเก็บไว้ในสํานวนของสํานักงานบังคับคดีและวางทรัพย์ ภูมิภาคที่มีเขตอํานาจฉบับหนึ่ง อีกฉบับหนึ่งคงไว้เป็นต้นขั้ว ค. ให้หมายเหตุอักษรย่อไว้ในเล่มที่และเลขที่ของใบเสร็จรับเงิน เพื่อสะดวกในการลงบัญชีดังนี้บังคับคดีล้มละลาย ใช้อักษรย่อ "ล"ชําระบัญชี ใช้อักษรย่อ "ช"วางทรัพย์ ใช้อักษรย่อ "ว"ข้อ ๕ สํานวนบังคับคดีแพ่ง คดีล้มละลาย การชําระบัญชีตามคําสั่งศาล และการวางทรัพย์ ซึ่งมีสํานักงานบังคับคดีและวางทรัพย์ภูมิภาคหรือสํานักงานบังคับคดี จังหวัดตั้งอยู่ในเขตศาลนั้น ให้ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัด หรือเจ้าพนักงานบังคับคดี หรือเจ้าพนักงาน พิทักษ์ทรัพย์ผู้ที่ได้รับมอบหมายเป็นผู้รับและจ่ายเงิน ส่วนจํานวนเงินที่รับไว้นั้น ในวันหนึ่ง ๆ ให้นําฝากคลังตามระเบียบ หรือนําฝากธนาคารตามที่กําหนดโดยกระทรวงการคลัง ซึ่งสํานักงานนั้นได้เปิดบัญชีไว้ ในกรณีที่นําฝากคลังให้มีสมุดคู่สอบ (พาสบุ๊ค) ระหว่างสํานักงานนั้นกับคลังหนึ่งเล่ม โดยให้พนักงานบัญชีเป็นผู้ทํา การรับเงิน ให้พนักงานบัญชีกรอกข้อความในใบเสร็จรับเงิน และให้ ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัดที่เกี่ยวข้อง หรือเจ้าพนักงานบังคับคดีหรือเจ้าพนักงานพิทักษ์ทรัพย์ผู้ที่ได้รับ มอบหมาย แล้วแต่กรณี ลงลายมือชื่อร่วมกับพนักงานบัญชีผู้ออกใบเสร็จรับเงินนั้น การจ่ายเงิน ให้พนักงานบัญชีรวบรวมหลักฐานการจ่ายและสมุดคู่สอบ (พาสบุ๊ค) รายงานผู้อํานวยการสํานักงานบังคับคดีและวางทรัพย์ภูมิภาค หรือ หัวหน้าสํานักงานบังคับคดีจังหวัด แล้วแต่กรณี เพื่อขออนุมัติเบิกเงินจากคลังมาเท่าจํานวนที่จําเป็นจะต้องจ่าย การถอนเงินจากธนาคารที่สํานักงานบังคับคดีและวางทรัพย์ภูมิภาค หรือสํานักงานบังคับคดีจังหวัดได้เปิดบัญชีไว้ ให้ผู้อํานวยการสํานักงานบังคับคดี และวางทรัพย์ภูมิภาค หรือหัวหน้าสํานักงานบังคับคดีจังหวัด แล้วแต่กรณี เป็นผู้อนุมัติ ในใบสั่งจ่าย และลงลายมือชื่อสั่งจ่ายในเช็คร่วมกับพนักงานบัญชี การเขียนเช็คสั่งจ่าย ให้พนักงานบัญชีมีหน้าที่เขียนเช็คสั่งจ่ายให้แก่ ผู้มีสิทธิรับเงินในวันที่มาขอรับเงิน และการจ่ายเงินให้แก่ผู้มารับเงินทุกรายการ จะต้องมีการบันทึกรายการจ่ายเงินไว้ในบัญชีเงินสด หรือบัญชีเงินฝากธนาคาร แล้วแต่กรณี ในวันที่จ่ายเงินนั้น การออกใบเสร็จรับเงินและการลงบัญชีการเงินในสํานวนบังคับคดีแพ่ง คนละลาย ชําระบัญชีและวางทรัพย์ ให้พนักงานบัญชี เป็นการดังนี้ ก. แยกใบเสร็จรับเงิน และบัญชีการเงินเฉพาะจํานวนบังคับคดีแพ่ง คดีล้มละลาย ชําระบัญชีและวางทรัพย์ ออกเป็นคนละเล่มต่างหากจากกันและลงบัญชี ของแต่ละเรื่องโดยงบยอดเงินคงเหลือ ติดต่อกัน ข. ใบเสร็จรับเงิน ให้จัดทํา 3 ฉบับ มอบต้นฉบับให้ผู้ชําระ เงิน ส่วนสําเนาเก็บไว้ในสํานวนของสํานักงานบังคับคดีและวางทรัพย์ภูมิภาค หรือสํานักงานบังคับคดีจังหวัดที่เกี่ยวข้องฉบับหนึ่ง ส่งเก็บไว้ในสํานวนศาลฉบับหนึ่งอีกแบบหนึ่งคงไว้เป็นต้นขั้ว ค. ให้หมายเหตุอักษรย่อไว้ในเล่มที่และเลขที่ของใบเสร็จรับเงิน เพื่อสะดวกในการลงบัญชีดังนี้ บังคับคดีแพ่ง ใช้อักษรย่อ "พ" บังคับคดีล้มละลาย ใช้อักษรย่อ "ล" ชําระบัญชี ใช้อักษรย่อ "ช" วางทรัพย์ ใช้อักษรย่อ "ว" เมื่อสิ้นเวลารับจ่ายเงินให้พนักงานบัญชีรวบรวมหลักฐานการรับและจ่ายเงิน รวมทั้งสมุดคู่สอบ (พาสบุ๊ค) สมุดคู่ฝากบัญชีธนาคาร รายงานให้ผู้อํานวยการสํานักงาน บังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัดแล้วแต่กรณี เพื่อทราบ และตรวจสอบความถูกต้องพร้อมทั้งลงลายมือชื่อกํากับยอดเงินคงเหลือไว้ด้วย ทุกครั้งที่มีการรับเงิน ฝากเงิน ถอนเงิน และจ่ายเงิน ให้ผู้อํานวยการ สํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัด หรือ เจ้าพนักงานบังคับคดีหรือเจ้าพนักงานพิทักษ์ทรัพย์ผู้ที่ได้รับมอบหมาย รายงานให้ ผู้พิพากษาหัวหน้าศาลหรือผู้ที่ได้รับมอบหมายทราบ และให้ทําสําเนารวมไว้ในสํานวนของศาลด้วย ข้อ ๖ เมื่อจําศาล ผู้อํานวยการสํานักงานบังคับคดีและวางทรัพย์ ภูมิภาค หรือหัวหน้าสํานักงานบังคับคดีจังหวัดที่เกี่ยวข้องเห็นสมควร อาจรับเงินเป็นเช็ค ได้ และให้ถือปฏิบัติตามระเบียบกระทรวงยุติธรรมว่าด้วยการบังคับคดีล้มละลาย และชําระบัญชี ระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดี และระเบียบกระทรวงยุติธรรมว่าด้วยการวางทรัพย์ สํานักงานงานวางทรัพย์กลาง กรมบังคับคดี โดยอนุโลมแล้วแต่กรณี ข้อ ๗ ในกรณีที่เจ้าพนักงานพิทักษ์ทรัพย์ หรือเจ้าพนักงานวางทรัพย์ ในสํานักงานบังคับคดีและวางทรัพย์ภูมิภาคที่มีเขตอํานาจไปปฏิบัติหน้าที่ราชการ ในศาลไม่มีสํานักงานบังคับคดีจังหวัดตั้งอยู่ หากมีกรณีที่จะต้องดําเนินการเกี่ยวกับ การรับและจ่ายเงินในศาลนั้น ให้เจ้าพนักงานพิทักษ์ทรัพย์หรือเจ้าพนักงานวางทรัพย์ ผู้ไปปฏิบัติในที่ราชการในศาลนั้น จัดทํารายงานการรับเงินและจ่ายเงินเสนอว่าศาล เพื่อให้ว่าศาลเป็นผู้ดําเนินการตามข้อ 4 แห่งระเบียบข้อ ๘ ให้ผู้พิพากษาหัวหน้าศาลหรือผู้ที่ได้รับมอบหมาย และผู้อํานวยการ สํานักงานบังคับคดีและวางทรัพย์ภูมิภาคมีอํานาจควบคุม ตรวจสอบการรับเงิน ฝากเงิน ถอนเงิน และจ่ายเงินให้เป็นไปโดยถูกต้อง รวมทั้งให้ผู้พิพากษาหัวหน้าศาลมีอํานาจ สั่งให้จําศาล ผู้อํานวยการสํานักงานบังคับคดีและวางทรัพย์ภูมิภาค หัวหน้าสํานักงาน บังคับคดีจังหวัด เจ้าพนักงานบังคับคดี เจ้าพนักงานพิทักษ์ทรัพย์ หรือพนักงานบัญชี คําชี้แจงได้ตามที่เห็นสมควรผู้มีอํานาจลงนาม - ประกาศ ณ วันที่ 13 กุมภาพันธ์ 2540 (นายสุวิทย์ คุณกิตติ)รัฐมนตรีว่าการกระทรวงยุติธรรม